Mont Reusa

Ël Mont Reusa (Monte  Rosa an italian e an alman, De Gletscher o Der Gourner an lenga walser, Mont  Rose an fransèis) a l'é 'l massis montagnos pì gròss ëd tuta la chèina alpin-a, second an autëssa (dòp ël Mont Bianch) con n'elevassion al cò ëd 4.634 méter.
 Geografìa 
Postà a la frontiera tra la Svìssera (Canton Valèis) e l'Italia (Valdosta e Piemont), a rapresenta la montagna pì àuta sìa për la Svìssera sìa për ël Piemont.

Vàire sime dël massis dël Mont Reusa a sorpasso ij 4000 méter e le quat pì àute a son pròpi an sël confin tra Svìssera e Piemont:
 Ponta Dufour – 4.634 m
 Nordend ("la fin a nòrd") – 4.609 m
 Ponta Zumstein – 4.563 m
 Ponta Gnifèt o Signalkuppe – 4.559 m

Le comun-e pì importante ai pé dël Reusa a son: Macugnaga (Val Ansasca), Lagna (Valsesia), Gressoney-La-Trinité (Val ëd Gressoney) e Zermatt (Mattertal).

 La Caban-a Margrita 
A la Ponta Gnifèt, a 4.554 méter, a-i é l'arfugi Capanna Regina Margherita, l'edifissi pì àut ch'a sìa mai stàit costruvì an tuta Euròpa, inaugurà 'l 18 ost 1893 con la presensa dl'argin-a Margrita 'd Savòja.


Categorìa:Geografìa dla Val d'Osta
Ròsa